

**קול קורא**

**הקרן למצוינות אקדמית במחקר**

**של המחלקה לסוציולוגיה ולאנתרופולוגיה (תשע''ט)**

**תלמידים בלימודי התואר השני והשלישי**

**‏‏‏ד' אדר ב', תשע"ט**

**‏‏‏11 מרץ, 2019**

הקרן למצוינות אקדמית במחקר של המחלקה לסוציולוגיה ולאנתרופולוגיה מזמינה תלמידים בלימודי התואר השני *(במסלול תזה)* והשלישי במחלקה להגיש בקשות למימון עלויות מחקר. הבקשות יבחנו על-ידי הוועדה המחלקתית.

מטרותיה של הוועדה כפולות:

בראש ובראשונה, מבקשת הוועדה לעודד מחקרים מבטיחים מבחינת התרומה האנאליטית המסתמנת בהם.

שנית, הוועדה מבקשת לעודד תלמידים מצטיינים ל"אזרחות ארגונית" שבליבה מעורבות משמעותית בחיי המחלקה. תלמידים שזכו בקרן בעבר תרמו מידיעותיהם ויכולותיהם באמצעים שונים, כגון: הצטרפות לרשימת הסטודנטים שמוכנים לתמוך בסטודנטים אחרים מבחינת עזרה בקריאה והבנה של חומרים; יוזמות לחיזוק הפעילות האינטלקטואלית במחלקה באמצעות קבוצות קריאה או יזום דיונים; תרומת חומרים ללוחות המודעות; תרומה לחיזוק/העשרת אתר האינטרנט של המחלקה; תרומה לבניית רשתות פעולה משותפת של סטודנטים בתחום תעסוקה עתידית; וכן, עזרה למחלקה בארגון והפקה של כנסים או/ו ימים פתוחים.

למועמדים שהוכיחו מצוינות אקדמית במחקר, הוועדה תציע כיסוי עלויות מחקר בסכומים של בין **1,000 ל-6,000 ש''ח**. מחקר מעולה במיוחד יוכל ליהנות מסכום גבוה קצת יותר.

**בקשות יוגשו עד י''א באייר תשע"ט - 16 מאי, 2019**

הבקשות הזוכות מבין אלו שיוגשו במועד זה יוכרזו אי"ה עד **י' בסיון תשע"ח - 13 יוני, 2019**.

*יכולים לפנות:*

1. סטודנטים לתואר שני שהצעת המחקר שלהם אושרה
2. דוקטורנטים שהצעת המחקר שלהם אושרה
3. מי שקיבל כסף מקרן זו בעבר רשאי להגיש, אך תהיה עדיפות למי שלא זכה בעבר.

**המצוינות אקדמית**  תיבחן בעיקר על-פי רמת ההצעה המאושרת.

עבור תלמידי דוקטורט: מצוינות תישקל גם על בסיס המלצת המנחה.

עבור תלמידי תואר שני: מצוינות תישקל גם על-פי ציונים שצברו במהלך לימודיהם.

מגישי הבקשות יצרפו להצעות המחקר שלהם פירוט תקציבי של עלויות המחקר הצפויות, וימלאו טופס בקשת מלגה (ניתן לקבל טופס זה במזכירות או להוריד מאתר המחלקה).

את הבקשות יש לשלוח ל: **KerenHitztaynut@gmail.com**.

*חברי הוועדה: ד''ר דוד רייר (יו''ר), פרופ' אורלי בנימין, ד''ר גלית אילון*